-Կատեգորիկ՝ ոչ։ Յուրաքանչյուր կոնկրետ դեպք իր հորձանուտն ունի, այսպես ասած։ Բայց բանկը երբեք չի կարող նման բան անել։ Դա կատաստրոֆա կլիներ։ Երկրորդ կարծիք լինել չի կարող այստեղ։ Փողերի լվացման մասին օրենք կա, որի համաձայն՝ յուրաքանչյուր գործարքի համար բանկը պարտավոր է հարցնել, թե այս գումարը քեզ որտեղից, ինչու բերեցիր, ինչու տարար եւ այլն։ Եթե որեւէ մեկը հաշվի վրա ունի, ասենք, մեկ միլիոն դոլար, ենթադրվում է, որ բանկը ժամանակին այդ հաճախորդին հարցրել է, թե այդ փողն իրեն որտեղից։ Այլապես բանկը պարտավոր է կասեցնել այդ գործարքը եւ տեղեկացնել Կենտրոնական բանկին, ու դրանից հետո թե ինչ կանեն, Աստված իրենց հետ։ Բայց բանկը ո՛չ կարող է իր մոտ եղած հաշիվների վերաբերյալ տեղեկություն տալ, ո՛չ էլ կարող է իր մոտ եղած հաշիվների մասին հաղորդագրություն ներկայացնել իրավապահ մարմիներին։ Դա նշանակում է բանկային գաղտնիքի խախտում։